Title: Syllabus-Minta:
Author: Janos Hardi
Last saved by: anonim
Company: Philolaos Publishing

A kurzus kódja(i):
A kurzus megnevezése: Bevezetés a filozófiába
A kurzus megnevezése angolul: Introduction into Philosophy
A kurzus előadója: több előadó (ld. alább)

Oktatás célja:
A kurzus célja, hogy áttekintést nyújtson a filozófia történetének fő csomópontjairól és a filozófiai vizsgálódások fő területeiről. A félév 12 előadása a következő témákra fókuszál: antik filozófia; újkori filozófia; német idealizmus; Marx és marxizmus, kortárs filozófia; politikai filozófia; vallásfilozófia; episztemológia; etika; metafizika; fenomenológia; nyelvfilozófia. Az előadásokat az ELTE BTK Filozófia Intézetének oktatói felváltva tartják.

Tantárgy tartalma:

1. óra (szept. 16.):
Megismerés és valóság Platón filozófiájában
Előadó: Bene László
Olvasmány:
Platón. 2001. Theaitétosz. Ford. Bárány István. Budapest: Atlantisz. (Az alábbi szakaszokat kell elolvasni: 151d-160d és 169d-183c. [28–43. o. és 57–78. o.])

2. óra (szept. 23.):
Kora újkori filozófia
Előadó: Szalai Judit
Olvasmány:
Descartes, René. 1994. Elmélkedések az első filozófiáról. Ford. Boros Gábor. Budapest: Atlantisz. (Az alábbi szakaszt kell elolvasni: 25–43. o. [Első és második elmélkedés])

3. óra (okt. 7.):
Kant transzcendentális idealizmusa
Előadó: Forczek Ákos
Olvasmány:
Kant, Immanuel. 2009. A tiszta ész kritikája. Ford. Kis János–Papp Zoltán. Budapest: Atlantisz. (Az alábbi szakaszt kell elolvasni: 51–89. o. [Bevezetés + Transzcendentális esztétika: 1–6. §§])

4. óra (okt. 14.):
Marx, marxizmus
Előadó: Forczek Ákos
Olvasmány:
Marx–Engels: „A Kommunista Párt kiáltványa.” In MEM 4, 437–470.

5. óra (okt. 21.):
Kortárs filozófia: Analitikus és kontinentális filozófia Jürgen Habermas gondolkodásában
Előadó: Olay Csaba
Olvasmány:
Habermas, Jürgen. 2001. „Előkészítő megjegyzések a kommunikatív kompetencia elméletéhez.” In: A kommunikatív etika. Budapest: Új Mandátum Kiadó. (Az alábbi szakaszt kell elolvasni: 58–79. o.)

6. óra (nov. 4.):
A polgári engedetlenség és lelkiismereti ellenszegülés politikai filozófiája
Előadó: Mráz Attila
Olvasmányok:
Martin Luther King. 2016. „Levél a Birminghami Városi Börtönből.” Ford. Szlukovényi Katalin. In Misetics Bálint (szerk.): Polgári engedetlenség és erőszakmentes ellenállás. Budapest: Napvilág Kiadó. 169–185. o.
Rawls, John. 1997. Az igazságosság elmélete. Ford. Krokovay Zsolt. Budapest: Osiris. 429–461. o.

7. óra (nov. 11.):
Rituálék, ritualizált szövegek, hitek: rövid bevezetés a vallásfilozófiába
Előadó: Borbély Gábor
Olvasmányok:
Sextus Empiricus: A pyrrhonizmus alapvonalai III, 3.
Aquinói Tamás: Summa contra Gentiles, I. könyv, 1-9.
Ludwig Wittgenstein: Észrevételek [szemelvények]. Budapest, Atlantisz, 1995.
Ludwig Wittgenstein: Bemerkungen über Frazers “The Golden Bough” (ed. Rush Rhees), Synthese, Vol. 17, No. 3, (Sep., 1967), pp. 233–253 (a releváns szakaszok fordítása az órán kiosztandó handoutban található majd).

8. óra (nov. 18.):
Mi a tudás?
Előadó: Kodaj Dániel
Olvasmány:
Forrai Gábor. 2014. Kortárs nézetek a tudásról. Budapest: L’Harmattan. (Az alábbi szakaszt kell elolvasni: 9–32. [1. fejezet]).

9. óra (nov. 25.):
A normatív etika alapjai
Előadó: Réz Anna
Olvasmány:
Sandel, Michael J. 2012. Mi igazságos… és mi nem? A helyes cselekvés gyakorlata. Ford. Felcsuti Péter. Budapest: Corvina. (Az alábbi szakaszt kell elolvasni: 1. fejezet: A helyes dolog cselekvése. 15–46. o.)

10. óra (dec. 2.):
Mik a lehetőségek?
Előadó: Kodaj Dániel
Olvasmány:
Tőzsér János. 2009. Metafizika. Budapest: Akadémiai Kiadó. 169–204. o.

11. óra (dec. 9.):
Husserl: Karteziánus elmélkedések
Előadó: Ullmann Tamás
Olvasmány:
Husserl, Edmund. 2000. Karteziánus elmélkedések. Bevezetés a fenomenológiába. Ford. Mezei Balázs. Budapest: Atlantisz. (Az alábbi szakaszt kell elolvasni: Első elmélkedés, 17–38. o. [3–11. §§.])

12. óra (dec. 16.):
Nyelv, jelentés, referencia, beszédaktusok (Frege, Austin)
Előadó: Zvolenszky Zsófia
Olvasmányok:
Frege, Gottlob. „Jelentés és jelölet.” In Logikai vizsgálódások. Ford. Máté András – Bimbó Katalin. Budapest: Osiris. (A következő szakaszt kell elolvasni: a 118. oldaltól [„Az azonosság…”] a 129. oldalig [eddig: „…kifejezést kellene alkotni.”]; a 122. oldal tetején az első bekezdés kimarad: [„Ha egy ‘A’ kifejezés…”])
Austin, John L. Tetten ért szavak. Ford. Pléh Csaba. Budapest: Akadémiai Kiadó. (A következő szakaszokat kell elolvasni: a 29. oldaltól a 35. oldal tetejéig [eddig: „… fonetikusok figyelmére is számot tarthatnának.”] és a 36. oldal aljától [„Ezek a dolgok ugyan…”] a 37. oldal aljáig [„…fogom nevezni”]
Farkas Katalin – Kelemen János. 2002. Nyelvfilozófia. Budapest: Áron Kiadó. (A következő szakaszt kell elolvasni: a „Referencia” c. fejezetből: 123–132. o.)

Számonkérési és értékelési rendszere:
Az értékelés formája: írásbeli vizsga.

Kötelező irodalom:
A szemelvényeket ld. fentebb. (A hallgatók a kötelező olvasmányok zömét megkapják elektronikusan.)